Den 14. februar 2019
Akt.id.: 370991
Sagsbehandler: BAB/jf
Sagsnr.: 2018-37334

**Tilrettet referat fra møde i Stifternes Kapitalforvaltning
fredag den 8. februar 2019 kl. 10.15 – 15.00 i Aarhus Bispegård, Aarhus Stift**

Tilstede var:

Fra bestyrelsen

Ebbe Balck Sørensen, Jens Pedersen, John Theil Münster, Jørgen Lundsberg, Jørgen Nielsen, Kirsten Vej Petersen, Ole Pagels, Søren Kallestrup, Ole Nielsen

Fra sekretariatet

Pouli Pedersen, Viborg og Aarhus Stifter

Bodil Abildgaard, Viborg Stift

Jette Madsen, Aarhus Stift

Jyske Invest, Finn Beck
Alm. Brand Bank, Carl Johan Wessel Knaack

Danske Capital, Henrik Molsgaard Larsen

Nordea Asset Management, Tobias Hallingskog

Afbud fra

Lars Hansson, Ribe Stift. (suppleant kunne hellere ikke deltage)

**Ad 1. Beslutningspunkt: Godkendelse af dagsorden.**

Godkendt

**Ad 2. Beslutningspunkt/orienteringspunkt: Orientering fra formand og sekretariat.**

- Retningslinjer om køb af erhvervsobligationer og brug af finansielle instrumenter herunder svar fra Kirkeministeriet af 7. november 2018

Fast punkt som aftalt på november-mødet 2018. Der er stor interesse for området. Måske skal der laves en klumme på kirke.dk om forløbet og mulighederne? Interesserer menighedsrådsmedlemmer sig for det? Carl Johan Wessel Knaack finder at information vil være gavnlig og en klumme vil der kunne findes tilbage til. Søren Kallestrup fandt at en orienterende holdning vil være god idé. Kirsten Vej Petersen finder åbenhed er et godt princip og en klumme vil være fin. Formanden tog til efterretning.

Der er ikke behov for ændringerne p.t. Retningslinjerne skal stå sin prøve fremadrettet nu.

Finn Beck har sendt en fortegnelse rundt. Den er ikke sendt til forvalterne.

Formanden foreslog, at hver forvalter kender egen bedømmelse og ikke de andres.

John Münster ser gerne at man drager nytte af erfaringerne.

Formanden ser gerne, at man opsamler erfaring, og Kirsten Vej Petersen gjorde opmærksom på, at teksterne skal leveres på dansk i henhold til udbuddet.

Finn Beck henviste til, at notatet indeholder generelle bemærkninger og en side om hver forvalter. Notatet er kommet sent denne gang, men vil fremadrettet komme med det øvrige materiale. Der vil i materialet være, hvad administrator har afdækket, og forvalternes bemærkninger hertil. Finn Beck vil vejlede forvalterne, hvis bestyrelsen har særlige ønsker. Der vil fremadrettet være et punkt på dagsordenen, hvor bilaget drøftes med Finn Beck og forvalterne ikke er med. Dokumentet er fortroligt og ikke undergivet aktindsigt og skal behandles som fortroligt materiale hos alle.

Hvor meget er der tjent mere ved brug af erhvervsobligationer end ved brug af andre? Anslået merrente tages med i forvalternes pixiudgave.

- Udpegning af repræsentant til KAS/GIAS udbud

Jette Madsen oplyste, at der skal nye systemer til at forvalte kapitalerne og gravstedsaftalerne.
Betaling herfor skal komme fra stiftsmidlerne. Derfor bør denne bestyrelse være med som repræsentant for forvalterne af stiftsmidlerne.

Formanden blev foreslået og valgt.

- Invitation fra Jyske Invest Institutional om valg af investorrepræsentant til bestyrelsen i Jyske
Invest Fund Management A/S

Taget til efterretning.

Bilag 2.2 svar fra Kirkeministeriet blev nævnt.

Virksomhedsobligationer og erhvervsobligationer er det samme.

**Ad 3. Orienteringspunkt: Orientering fra administrator.**

- Overbliksark
Finn Beck gennemgik sammen med specifikation af omkostningerne. Årsrapporten er vedlagt i uddrag. Den samlede årsrapport vil komme med til bestyrelsesmødet i april 2019.

- Udvikling i likviditeten i 2018

Finn Beck gennemgik graf bilag 3. Likviditeten ligger indenfor det tilladte.

- Udkast til Årsregnskab 2018 for stifternes kapitaler.
Er gennemgået

- Omkostningsspecifikation 2017-2018
Er gennemgået.

- Udlodning vedr. regnskabsåret 2018
Finn Beck gennemgik det og udlodningen er kommet den 31. januar 2019 til stifterne.

- Implementering af erhvervsobligationer
Forvalterne er i gang. Merforrentning og meromkostninger - nettogevinst – skal fremgå. Afkast er efter omkostninger.

- Valg til investorforum.
Er drøftet.

Danske Bank tilbyder orientering til bestyrelsen. Bestyrelsen overvejer at tage imod og også tage de to andre forvaltere med.

- Ordinær generalforsamling i Jyske Invest Institutional den 28. marts 2019

Finn Beck oplyste, at indkaldelse og fuldmagter tilsendes som sædvanlig.

**Ad 4. Orienteringspunkt: Orientering fra kapitalforvalterne.**

- Forventning til renteniveauet for de kommende 12 måneder, samt forventede rente for 2020.

 - Danske Bank. Pixiudgave omdelt og gennemgået. Renteforventning er 0,91 % over de næste 12 måneder. For 2020 er forventningen også 0,91 %.

 - Nordea Asset Management. Pixiudgave omdelt og gennemgået. Renteforventning de næste 12 måneder 1,36 % og for 2020 er forventningen 1,50 %

 - Alm. Brand Bank. Pixiudgave omdelt og gennemgået. Renteforventning de næste 12 måneder 0,86 % og for 2020 er forventningen 0,9 %

 Forretningsudvalget laver et oplæg til næste møde på baggrund af informationer fra administrator. Søren Kallestrup fandt at konsekvenserne skal belyses sammen med drøftelsen.

*Kapitalforvaltere forlod mødet.*

 Finn Becks dokument fra 7. februar 2019 blev gennemgået og på baggrund af drøftelserne i bestyrelsen tages kontakt til forvalterne.

 *Administrator forlod mødet*

**Ad 5. Beslutningspunkt: Flytning af kapitaler?**Der flyttes ikke kapitaler denne gang.

**Ad 6. Beslutningspunkt: Økonomi.**- Regnskab for 2018 Pouli Pedersen gennemgik regnskabet og det blev godkendt.

 - Budget for 2019
Budgettet blev godkendt.

- Beholdningsoversigt.
Pouli Pedersen gennemgik.

- Debetrenter i Jyske Bank
Orientering

- Rentefastsættelse for stifterne.
Bestyrelsen foreslår 1 % for 2020 på baggrund af de 3 forvalteres bud i dag.

**Ad 7. Eventuelt.**

Næste møde den 10. april 2019 kl. 10.15-15.00.